<classify> Mkurugenzi Mtendaji wa Halmashauri ya Wilaya ya Bagamoyo Fatuma Latu amesema anayasubiri kwa hamu Maonesho ya Pili ya Viwanda Mkoa wa Pwani yanayotarajiwa kuanza Oktoba Mosi mwaka huu.Maonesho hayo yatakayoshirikisha wenye viwanda kutoka mikoa ya Pwani, Dar es Salaam, Tanga, na Morogoro yatafanyika kwa wiki moja kwenye viwanja vya CCM Sabasaba Picha ya Ndege.Latu amesema ofisini kwake kuwa, anaamini maonesho hayo yanayotarajiwa kushirikisha viwanda visivyopungua 400 yatakuwa na tija kwa Bagamoyo, mkoa wa Pwani na Taifa kwa ujumla. Watu takribani100,000 wanatarajiwa kutembelea maonesho hayo.Kwa hiyo naamini yatakuwa na tija sana kwa sababu wazalishaji au wenye viwanda wengi wanaweza kufika kwenye soko kwa kukutana na watu waliotoka maeneo mbalimbaliamesema.Latu ameyasema hayo wakati akizungumza na timu ya wafanyakazi wa Kampuni ya Magazeti ya Serikali TSN ikiwa ni sehemu ya maandalizi ya Maonesho ya Viwanda Mkoa wa Pwani 2019 na Kongamano la Fursa za Biashara na Uwekezaji mkoani humo.Maonyesho ndio sehemu ya kuonyesha bidhaa au kuonesha Bagamoyo tunafanya nini na sio rahisi sana kwa mtu mmoja mmoja akaenda kuonyesha bidhaa yake lakini tunapokuwa tume-organize inakuwa ni nafuu kwa wengi kufika pale na watu kujua tarehe moja mpaka hiyo saba kuna maonyesho yanafanyika basi mtu akafika pale na kuona wote kwa jumlaamesema.  <topic>: uchumi 